Norsk Organisasjon for Rullebrett

**Norsk Organisasjon for Rullebrett** (**NORB**) er en norsk forening. NORB ble stiftet i 1977 for å ivareta skaternes interesse i Norge. NORB er verdens eldste eksisterende landsorganisasjon for skateboard. I Norge var skateboard forbudt ved lov i elleve år (1978–1989).

I 2016 fikk NORB egen generalsekretær: Henning Braaten.

## Styre
Styret består av (2016-):
* President: Per Olav Hetland (gjenvalgt)
* Styremedlem: Joakim Wang (NM- og arrangementsansvarlig)
* Styremedlem: Fritjof Krogvold (Fagsjef)
* Styremedlem: Sindre Sandvin (Landslagssjef)
* Styremedlem: Stian Sannerud (Core-ansvarlig)
* Styremedlem: Kjetil Andreas Ostling (Samfunnskontakt)
* Styremedlem: Lena Christensen (Jentesatsning)
* Styremedlem: Stig Rune Anvik
* Styremedlem: Tor Valen
* Styremedlem: Bjørn Thore Ottershagen

## Historikk
Utgangspunktet for stiftelsen av NORB var at det i 1977 ble kjent at produktkontrollen i Statens forurensningstilsyn (SFT) ville gå inn for totalforbud av skateboard i Norge. Forslaget førte til en større debatt i mediene og en av de første skaterne Sture Berg sendte et debattinnlegg til avisene der han argumenterte mot forslaget og manet til organisering av skatere for å hindre kriminaliseringen. Debattinnlegget førte til at det 20. april 1978 samlet seg 96 skatere på Persbråten skole i Oslo, som stiftet Norsk Organisasjon For Rullebrett (NORB). Hovedmålet var å organisere og mobilisere mot et forbud mot å kjøpe, selge, produsere, eller bruke og reklamere for skateboard. I tillegg ville de jobbe for å fremme skating som noe positivt i hele landet. Gaute Handeland ble NORB første leder.

Skateforbudet ble opphevet 9. mai 1989 av forskrift om rullebrett, en forskrift som fortsatt gjelder.

I 1989 ble det første Norgesmesterskapet i skating arrangert i Stavanger.

### NM – Historikk

Første NORB-NM gikk i Stavanger med vinnere:
* Joakim Trier – street 
* Christian Brox – miniramp 
* Alexander Kayambakis – vertramp 
* Bjarne Bergsager – sammenlagt

NORB NM-arenaer kronologisk
* 1989 – Stavanger – Session Hallen 
* 1990 – Oslo – Jordal Amfi 
* 1991 – Oslo – Ammerud skole 
* 1992 – Oslo – Rikshallen 
* 1993 – Oslo – Rikshallen/ Mølla 
* 1994 – Bergen – Teatergarasjen 
* 1995 – Kristiansand – Quartfestivalen 
* 1996 – Oslo – Aker Brygge  
* 1997 – Stavanger – Skole 
* 1998 – Trondheim – Trikkestallen 
* 1999 – Oslo – Voldsløkka 
* 2000 – Bergen – Skate og Sandhall 
* 2001 – Trondheim – Trikkestallen 
* 2002 – Alta 
* 2003 – Horten – Bromsjordet 
* 2004 – Haugesund – Hallen 
* 2005 – Oslo Vaterlandsparken /Drammen Nøstedhallen 
* 2006 – Trondheim – Trikkestallen 
* 2007 – Bærum – ArenaBekkestua 
* 2008 – Stavanger – Tasta Skatepark 
* 2009 – Bergen – Fysak hallen 
* 2010 – Kristiansand – Vision skatepark 
* 2011 – Larvik – Månejordet Lovisenlund 
* 2012 - Trondheim - Trikkestallen 
* 2013 - Oslo - Jordal 
* 2014 - Gjøvik - Nye Betongparken 
* 2015 - Fredrikstad - Steffensjordet 
* 2016 - Stavanger - NYE Tasta Skatepark

## NORB som medlemsorganisasjon
NORB har store og små medlemsklubber fra hele landet. Klubbene gjør en viktig jobb med å skape aktivitet, synliggjøring og engasjement rundt om i landets byer, kommuner og tettsteder. NORB veileder klubber i blant annet klubbdrift, arbeid for å få tilrettelegging for skatere med skatehaller og skateparker, konkurranser og sikkerhet. NORB jobber nasjonalt for å dele kunnskap om alt det positive ved skating og skatekulturen i media og overfor norske myndigheter. NORB har kontakt med organisasjoner i andre land og arrangerer det årlige norgesmesterskapet i skateboard (NORB NM) i alle grener.

## Kilder
*Forbud i 12 år
*Forskrift om forbud av rullebrett
*Forskrift om rullebrett

## Eksterne lenker
* NORB sin hjemmeside 
* NORB NM